السلام عليكم ورحمة الله وبركاته. اخواني واخواتي في الله. وصلنا لاخر حلقة في سلسلة اسرار حسبي الله ونعم الوكيل. وصلنا السؤال اللي بالتأكيد كلكم الوقتي بتسألوه بعد ما اتشوقت نفوسنا للوكيل. بعد ما اتشوقت نفوسنا للتوكل. ازاي احقق التوكل بقى
ازاي احقق التوكل اللي فعلا يريحني من الضغط النفسي؟ ازاي احقق التوكل اللي يملى قلبي بالفرحة؟ ازاي احقق التوكل اللي يملاني بالسلام الداخلي؟ ازاي احقق التوكل اكل اللي يعيشني في هدوء وراحة نفسية. ازاي احقق التوكل اللي يملاني من جوايا اطمئنان رهيب! ازاي احقق التوكل اللي يعالجني نفسيا
ازاي اوصل للتوكل ازاي؟ انت لما قلت وقالوا حسبنا الله ونعم الوكيل. الرسول عليه الصلاة والسلام والصحابة فانقلبوا بنعمة من الله. اتنين وفضل تلاتة لم يمسسهم سوء. اربعة واتبعوا رضوان الله. خمسة والله ذو فضل عظيم. فضل على فضل وخير على خير. ده التوكل ده
فيضان من عطاءات الله سبحانه وتعالى. انا عايز كده فعلا انا مؤمن ان ربنا نعم الوكيل. بس اوصل للتوكل ازاي؟ اوصل للتوكل ازاي؟ واعرف ازاي انا ولا لأ ؟ مش كل حاجة في الدنيا فيها ايزو تسع تلاف واتنين. وايزو خمستاشر الف. اعرف ازاي التوكل بتاع ايزو ولا لأ ؟ انا فعلا متوكل ولا لأ ؟ ايه صفات التوكل
الحقيقي ايه صفات التوكل العملي ايه المواصفات اللي اعرف بها انا متوكل ولا لأ ؟ تعالوا يا جماعة نتكلم النهاردة في اهم درس عملي في السلسلة كلها الطريق الى التوكل. الطريق
الى حسبي الله ونعم الوكيل. ازاي اعيش التوكل؟ اول طريق للتوكل. اول حاجة اصل خدوا بالكم يا جماعة التوكل قرار صعب جدا انت ممكن تتسند على واحد ويضيعك. ممكن تسيب الموضوع لواحد وتقول له اما انام ساعتين واصحى تكون خلصتها تصحى تلاقيه ما عملش حاجة. فالتوكل ده قرار
مين اللي هتعمل له توكيل رسمي عام ده مش اي حد! ده لازم يكون قمة الثقة عشان توكل ربنا في كل حاجة وكلتك يا رب في كل حاجة في حياتي. لازم تبقى
فعلا عارف مين هو ربنا. لازم اصل التوكل ده مش تكبير دماغ. التوكل ده مش واحد شاري دماغه. وايه يعني نجحت ولا صدت؟ وايه يعني جت ولا ما جتش؟ واحد شاري دماغه
هو هادي ومرتاح. مش لانه عايز ينجح. لانه ما عدش فارق معه النجاح من السقوط. المتوكل عايز ينجح. المتوكل قلبه مليان احلامه مشاعر ومفعم بالطموحات. ولكن هو عاد رميها على ربنا. عاد. حموله كلها راميها على باب ربنا سبحانه وتعالى
ده اصعب قرار في حياتك مش هتاخده بصدق غير لو انت عرفت مين هو ربنا. الطريق الاول للتوكل انك تعرف اسم الله الاحد. انك تعرف يعني في احد احد انك انت تعرف فعلا ان ربنا هو النور الوحيد والامل الوحيد والرزاق الوحيد والهادي الوحيد ان الوحيد اللي يقدر
مش فيك هو ربنا. الوحيد اللي يقدر يغنيك. الوحيد اللي يقدر يحل مشاكلك. الوحيد اللي يقدر. والوحيد اللي يعلم. الوحيد هو ربنا هو الامل الوحيد. ومعية ربنا هي الامل الوحيد اللي هي الله الاحد. احد في مشيئته. احد في مشيئته يؤتي الملك. من يشاء؟ ينزع الملك ممن يشاء. يعز من يشاء
يزل من يشاء يختص برحمته من يشاء. يصيب برحمته من يشاء يرفع درجات. من يشاء يهدي من يشاء. الاحد في مشيئته وغير كده الاحد في ارادته يفعل ما يريد. يحكم ما يريد. فعال لما يريد. غير كده والاخطر من كل ده الاحد في افعاله
يعني نفسك في ايه؟ نفسك في التوفيق وفي الحياة وما توفيقي الا بالله. طب نفسك في العلم؟ لا علم لنا الا ما علمتنا. طب نفسك في الفهم ففهمناها سليمان. طب نفسك ربنا ينصرك وما النصر الا من عند الله. طب نفسك في الهداية وما كنا لنهتدي
هي لولا ان هدانا الله. طب عايزة قلبك ينور وحياتك تنور؟ عايزة النور. ومن لم يجعل الله له نورا فما له من نور طب انت نفسك انك انت تعبد ربنا في بيوت اذن الله ان ترفع ويذكر فيها اسمه مش هتسبحه الا باذنه. طب نفسك ربنا يستعملك
في الدعوة وداعيا الى الله باذنه. طب نفسك ان ربنا يهديك في العمل الصالح يصلح لكم اعمالكم. نفسيتك مليانة كان قلق وغيرة ونفسك ربنا يصلح لك نفسك دي. الامارة بالسوء. سبحان الله العظيم! قد افلح من زكاها. في قول
بالتفسير ايمن زكاه الله. قلبك نفسه في الهداية. القلوب بين اصبعين من اصابع الرحمن يقلبه ايقلبها انا شاء. طب الناصية سعادتك نفسك تتوجه للخير ناصيتي بيدك هتروح فين ؟ نفسك في الرؤية الصحيحة للامور بما اراك الله. الاحد في افعاله كل حاجة في ايده
كل احلامك في ايده. ايات تزلزل القلب الحي والله العظيم. وتلهف النفوس على باب الله. لا تغادروا خلاص. عرفت كل حاجة في ايدك انت يا رب. الاحد في ارادته الاحد في مشيئته الاحد في افعاله. الاحد في فاعليته. ودي جبارة بقى يا جماعة. له جمعي معي ايات له في القرآن. له
ما في السماوات وما في الارض له الخلق والامر. له مقاليد السماوات والارض له ما بين ايدينا وما خلفنا وما بين ذلك. كل حاجة له. طب والبشر؟ البشر سبحانك لا سهل الا ما جعلته سهلا
لا شفاء الا شفاؤك. لا معطي لما منعت. لا مانع لما اعطيت. لا حول ولا قوة الا بالله. يعني البشر لا حول ولا قوة كمعطي ولا مانع ولا شافي ولا البشر البشر صفر
وربنا كل حاجة الاحد في فاعليته. الوحيد اللي يقدر سبحانه وتعالى يبقى احد احد. عش بقى مع احد احد دي. واقعد بقى افتكر الاحد في مشيئته الاحد في ارادته. الاحد في افعاله الاحد في فاعليته. سبحان الله! الطريق التاني للتوكل هو معرفة الله بقى معرفة شاملة. لان زي ما قلت
التوكل قرار صعب جدا انك تمضي على توكيل رسمي عام. ايدك ممكن تترعش وانت بتمضي. ده انت بتسلم. ده انت بتوكل ربنا في دنيتك واخرتك وقبرك. ويوم القيامة قيامة ورزقك ونفسيتك وكل حاجة. كل حاجة فلازم تبقى عارف مين هو الله. عشان كده يا جماعة
ما فيش مرة ربنا طلب منك التوكل في القرآن الا واتكلم عن الاسماء الحسنى معه. ليه؟ لانك مش هتقدر لو ما انتاش عارف هو مين؟ انك وتسلم له تعالوا كده اما نشوف تعالوا اما ننبهر. رب المشرق والمغرب لا اله الا هو فاتخذه وكيلا. الاول اعرف ربوبيته للمشرق
والمغرب رزق قد ايه في المشارق والمغارب ونجى قد ايه وشافى قد ايه تعالى معي كده ولله غيب السماوات والارض واليه يرجع الامر كله فاعبده وتوكل عليه. وخد بالك اعبده ده اتعاب القضية اي قضية فيها اتعاب. المحامي اللي بيدافع عن حماك
رجع لك حماك المنتهك. المحامي بيعمل لك كده مقابل اتعب فاعبده. لازم تعبد ربنا على قدر عبادتك على قدر ما ربنا يبقى وكيلك سبحانه وتعالى واليه يرجع الامر كله. اعرف انت بتوكل مين؟ ذلكم الله ربكم. خالق كل شيء. بص للمخلوقات وانبهر بالقدرة المذهلة. والعلم المذهل
الحكمة المزهلة خالق كل شيء لا اله الا هو ما فيش غيره فاعبدوه وهو على كل شيء وكيل. هو الوكيل عليك وعلى ولادك لو مت وعلى اهلك لو سافرت وقل وكعلى كل شيء وعلى دعوتك لو مت وعلى شركتك لو سافرت هو على كل شيء وكيل سبحانه وتعالى
تعالوا كده وتوكل على الحي الذي لا يموت. الانس والجن يموتون. توكل على الحي. اعرف كل ايات التوكل معها اسماء حسنى. ودي من العجائب يا جماعة دي من العجائب انك انت له ما في السماوات وما في الارض وكفى بالله وكيلا. اعرف ملكه بقى اني توكلت على الله ربي اللي لحمك
اختفي من خيره ربوبية الله سبحانه وتعالى لك وللبشر كلها. ربي وربكم اني توكلت على الله. ربي وربكم قل هو الرحمن امنا به وعليه توكلنا. لما عرفنا رحمته قد ايه. وسع ربنا كل شيء علما. على الله توكلنا. يبقى ما فيش اية توكل الا وعرفت
ربنا عرفك الاول هو مين ؟ قبل ما يقول لك اتوكل عليه. لان التوكل اصعب قرار في حياتك. ولو سلمت لربنا فعلا ده هيبقى اصعب اعلى نجاح في حياتك واعظم انجاز في حياتك فالتوكل مش تكبير دماغ. ولا واحد شاري دماغه ولا واحد بيريح نفسه. لأ ده التوكل ده ثقة رهيبة. في الله سبحانه وتعالى. يبقى
الطريق التاني للتوكل المعرفة الشاملة لله. عشان كده عايزة تتوكلي اسمها اسماء حسنى كتير. اسمع دروس عن اسماء الله الحسنى كتير كتير. كتير عشان تتوكل. الطريق التالت التوكل المجاهدة. يعني ايه المجاهدة؟ على فكرة الحتة دي فيها الزتونة يا جماعة. الزتونة المجاهدة. يعني ايه المجاهدة؟ نفس حسبي الله ونعم الوكيل
ابراهيم قالها لما اترمى في النار انت بتقوليها في مشكلتك. امال ما بتتحلش ليه نفسي لا اله الا انت سبحانك اني كنت من الظالمين. اللي يونس خرج من بطن الحوت بها انت بتقولها وانت في حوت الابتلاءات. امال ما بتخرجش ليه؟ لان التوكل مش كلمة. مش وكلتك يا
التوكل مش كلمة انت ليلتك كبيرة انت شلت الكبيرة اوي. انت عندك امراض وعند ولادك امراض وعند حبايبك امراض. وعندك ديون نفسك تتسد وعندك شغل نفسك ربنا يعينك فيه وعندك دراسات عليا او او طالب في الكلية وعندك مهنة وعندك عوارض كتير
في الحياة وبيطلع لك حاجات كده ما انتاش عارف طلعت منين وعندك عندك حاجات كتير اوي في حياتك. وعندك احلام نفسك تحققها وطموحات وعندك اعداء نفسك ان حد يكفهم لك طب هو الوكيل بقى هيعمل لك ايه في كل ده؟ هو الوكيل طول عمره شايلك بس انت اللي مش مركز. انت اللي مش مركز مع ربنا سبحانه وتعالى. يعني ايه بقى
التوكل اللي الوكيل يشيل عنك كل ده به. اول حاجة انك انت هتعمل تعديل في حياتك هيدخل في حياتك قوة العبادة. ايوة فاعبده وتوكل عليه اي قضية فيها اتعاب. يبقى قوة العبادة وهتسمع اسماء حسنى كتير. عشان يعني تهيج مشاعر التوكل في قلبك. تعرف انت بتتوكل
على مين ؟ وهتسمع اسماء حسنى وهتعبده وهتحافظ على اوراد العبادة وهتحاسب الكتير. طول ما انت ماشي بقى حسبي الله. يا نعم الوكيل وهتدعي ربنا كتير كل ده هيغزي التوكل اللي جوة قلبك. طب وبعد كده بقى هتسعى في الاسباب بهدوء خالص. بهدوء لان العمل عمل ربنا. طب افرض بقى ما اتحققتش في يوم
ولا لقيت بعد اسبوع لأ ما هو الحتة انت هتفضل واسق. هتفضل بقى تجاهد مع نفسك. تفكر نفسك كل شوية. العمل عمل ربنا. العمل عمل ربنا هو اللي هيرزقك هو اللي هيأدي ديونك. هو اللي هيشغلك. هو اللي هيوزفك هو اللي هيجوزك. هو اللي يحل لك مشاكلك. هو اللي هيحميك. هو اللي هيحفزك. هو هو. ما اصل انت ما قدامكش غير طريق من
بالزات بعد السوشيال ميديا زمان كان الشاب عايز يتجوز واحدة. الوقتي واحد اتنين. بعد ما شاف ملكات جمال العالم على السوشيال ميديا. وشاف اجمل قصور في العالم واجمل عربيات في العالم. وشاف
مليارديرات وشاف النعيم الطموحات علت. هي الامراض نفسية زادت الف في المية ليه ؟ لان الطموحات زادت الف في المية. لان المطامع زادت الف في المية ، لان زادت الف في المية. ما هي الامراض النفسية بنفس نسبة المطامح والطموحات. الطموحات والمخاوف بالزبط. فانت بقى قدامك حاجة من اتنين. انت بقيت عامل زي الطالب
عنده بكرة امتحان وقدامه مجلد خمسميت صفحة. ولازم يلحق يخلصهم. هو ما عندوش مشكلة انه يزاكر اربعة وعشرين ساعة ويطبق. هي مشكلته ان ده ما بيخلصش في ده. فمشكلته في الضغط
الرهيب اللي هو متحمله وهو بيزاكر. فبيمرض نفسيا من الضغط مش من المجهود. فانت لما بتتوكل الضغط بيتشال لان اللي عمل ربنا النجاح من عند ربنا. اللي هيوفقك ربنا فانت بقيت شغال بس من غير ضغط. خدت بالك معي من المعنى. فانت بقى قدامك
ان اتنين الوقت في الدنيا الصعبة اللي احنا عايشين فيها دي. في الدنيا الصعبة دي حاجة من اتنين. يا اما هتفضل تقضيها كفاح وتقضيها ضغط عصبي وتقضيها آآ عايز تخلص الخمسميت صفحة في يوم
كل يوم عندك خمسميت صفحة عايز تخلصهم فيهم. خلاص في الاخر هتنهار نفسيا. في الاخر هتجري على المهدئات مش هتقدر. يا اما تتوكل على الله. وهتفضل تشتغل. ولكن قلبك اقسم بالله سبحانه وتعالى يبقى المجاهدة بقى. فكر نفسك على طول على طول اسمع اسماء حسنى. وارض العبادة الدعاء الحسبلة العمل عمل
ربنا هو اللي هيعمل لي كل حاجة لحد امتى هتفضل واسق. خدت بالك بقى! اهو ده التوكل. طب لو الموضوع ما جاش بقى على هوايا وما جاش زي ما انا متوقع! ها! لحد امتى
تفضل واسق هتفضل كده يبقى ده الحل التالت اللي هو المجاهدة. يا جماعة حتى سيدنا موسى نبي من اولي العزم والرسل. اول ما رمى العصاية ولقاها تهتز كانها جام. طلع
هيجري ولا مدبرا ولا بيعاقب يا موسى اقبل ولا تخف انك من الامنين. فلما ربنا قال له ازهب الى فرعون ما ولاش مدبرا بقى ما طلعش يجري. الرباني اخاف. بقى باللسان بس. الخوف من اللسان. فربنا قال له لا تخاف انني
الحكومة اسمع وارى. فلما اواجه السحرة بعد كده ورموا سحروا اعين الناس واسترهبوهم. اوجس في نفسه خيفة. ما عادش بيقول اخاف. لأ بس ايه حاجة كده يعني حاجة بتحك في صدرك كده خاطر خفيف كده اوجز في نفسه خيفة. فربنا قال له انك انت الاعلى. اطمن لما لقى فرعون وجه
هاجمين عليه وهو قدام البحر الاحمر من امامه وفرعون من وراءه. قال كلا ان معي ربي. قارن بقى ما بين ولا مدبرا ولم يعقب. نزلت بقى تربي اني اخاف نزلت بقى اوجس في نفسه خيفة. نزلت بقى كلا ان معي ربي هو التوكل كده. التوكل بييجي بالمجاهدة. مع سماع اسماء حسني على طول. عبادة وورد عبادة
دعاء وعشان كده السبب الرابع بقى في الطريق الى التوكل ده اخطرهم على الاطلاق. يعني ايه ونعم الوكيل؟ يعني ايه حسبي الله ونعم الوكيل؟ يعني ايه لما اقول لك مسلا فلان
تقول لي فلان آآ بتقدم لبنتي. اقول لك ده فلان نعم الرجل. يعني ايه نعم الرجل! هو انا ينفع اقول نعم الرجل على واحد ما عملتوش! ده انا يقينا جربته ميت مرة. يبقى نعم الوكيل معناه
انا عملته ميت مرة فوصلت في الاخر ان هو نعم الوكيل. سألته في رزقي واداني سألته يوم الدين واداني. توكلت عليه قدام عدو وحناني يبقى فعلا خلاص فنعم الوكيل دي كلمة واحد خلاص يعني بالمصطلح البشري مجرب. لحد ما ايقن خلاص هو نعم الوكيل. يبقى
الف حسبي الله ونعم الوكيل الحل في التوكل مش انك تسمع لربنا بس انك لازم تعامله. كل ما هتعامله كل ما هتدعيوه ويستجيب لك اليقين هييجي اكتر كل ما هتستنصر به وينصرك اليقين هييجي اكتر. كل ما هتستهديه ويهديه. كل ما هتستطعمه ويطعمك. كل ما هتستنصره وينصرك. كل ما هتستنير بنور
وينور لك كل ما هتستشفيه ويشفيك. كل ما هتستدفع به الضر ويدفعه عنك. كل ما تستعيز به ويعيدك. اليقين هيزيد لحد ما توصل في الاخر حسبي ونعم الوكيل معاملة الله لازم تعامله. لازم تدعوه لازم تمشي في طريقه لازم تضحي عشانه لازم تجاهد قطعته. هي دي معاملة
الله سبحانه وتعالى ده الطريق الى التوكل. الاربع حاجات اللي انا قلتهم لكم يا جماعة. طيب اعرف منين توكلي صح ولا غلط؟ اعرف منين انا عايز توكل ايزو بقى ما دام التوكل الرسول عليه الصلاة والسلام
كان انجح انسان في الحياة لانه اكتر واحد نجح في التوكل. يعني القصة بقت في التوكل! يعني انا توحيدي على قد التوكل! يعني التوكل ده قلب التوحيد كله وجوهره! طب انا
خلاص بقى عايز احقق التوكل بقى. اعرف منين توكلي صح ولا غلط؟ رقم واحد لو انت سعيت واشتغلت بس وانت مطمن وهادي وانت بتطمن وهادي. اتنين القوة لو لقيت نفسك قوي وانت داخل على المشروع الجديد. او داخل على الحاجة اللي انت بتعملها. او داخل على المهمة اللي انت
فيها او الطموح اللي انت بتسعى فيه. او انت بتزاكر في الامتحانات لقيت نفسك قوي. التوكل بيدي قوة. لان التوكل انا انا مش طالع اشيلها لوحدي ده ربنا معي. ربنا معي
يا بتدي قوة الحسيت بالقوة. رقم تلاتة النشاط. اوعوا تفتكروا ان التوكل متواكل. بينام. يا جماعة التوكل ده فن. التوكل ليس توكل الابن على ابوه ربنا مش ابوك سبحانه وتعالى. التوكل وتوكل العبد على سيده. فالتوكل مش تواكل مش بنام وابويا هيجيب لي. لأ التوكل بيخليك
بس نشيط في ايه بقى؟ يا نشيط في العبادة. يا بتشتغل في الدعاء. يا بتسعى في الاسباب. انت حط نشيط بقى خلاص ما فيش ضغط نفسي. بقيت عامل زي الطفل. اللي قاعد يجري ليل نهار. وانت تنام
تقعد تصرخ انت ووالدته يا ابني نام يا ابني حرام عليك! يا ابني انت صاحي من الفجر يا ابني والساعة بقت اتناشر بالليل. هو ما فيش جواه هم ولا ضغط نفسي يخليه ينام
ازيك انت الضغوط منيماك وهداك. فهتبقى كده بقى نشاط. الحاجة الرابعة اللي تعرف بها التوكل بتاعك الفرحة الفرحة التوكل بيخليك عايز تطير في السما. لان خلاص العمل عمل ربنا. ربنا هيخلصها لك. لما ادخل عليك دلوقتي ابشر الوزير مضى
الوزير الوزير خلاص خلصها لي اه ابشر جربوا الموقف ده في الدنيا بنطير من الفرح كلنا. اما تعرف ان فلان رضا يشيلها عنك او فلان رضا يمسكها او المحامي الفلاني يوافق يمسك القضية. او انت متخيل او فلان قال لك انا هاجي بكرة اصلح لك الموضوع الفلاني. بتبقى طاير من الفرح
خلصت خلاص بالنسبة لك خلصت. احساس خلصانة. جربت الاحساس ده. خلصانة خلصت. خلصت خلاص دعيت وتوسلت وقلبي جمع عليه وانا بتوسل وعبادته وبحافز على ورد العبادة بتاعي. وقلب عمران باليقين فيه. خلاص وباخد بالاسباب المتاحة خلصانة. انا
الف حاجة خلصانة عارف اللي داخلين على الصراط وربنا بيقول لهم بشراكم ليوم جنات. يا رب ده انا ما عدتش من على الصراط لسة. انا داخل على باب اللجنة وعميد الكلية بيقول لي الف مبروك. انا لسة في امتحنتش
الف مبروك خلصانة. انت داخل تأدي اللي عليك وخلاص خلصانة. يبقى الفرحة العلامة الرابعة يبقى العلامة الاولى الهدوء والاطمئنان اسناء السعي. العلامة القوة القوة تبقى كده آآ قوي كده العلامة التالتة النشاط العلامة الرابعة الفرحة العلامة الخامسة العزة
العزة. يعني انك ما عدتش بتزل نفسك لحد بقى. خلاص مش جلفنة يعني مش آآ لأ هو ما بيتزلش نفسك لحد. خلاص انت عارف انها بالله. فما عدتش بقى ايه بتقعد تتوسل لحد انه يبقى معك ما تسيبنيش ما تعملش. لأ انت هادي. وفلان بيقول لك انا سبتك هادي. اه فلان بيقول لك انا جيت لك هادي. مش مستغني عن
ناس مش زاهد مش قليل الزوق يعني مرة حد قال لي كده مرة قال لي وانت لو جيت في الموضوع الفلاني حتى اكبر مني بكتير يعني. قال لي لو جيت في الموضوع الفلاني انا مش هفرح. ولو مشيت انا مش هزعل
الكلمة زعلتني اوي يعني يا عم لو انت حاسس بالتوكل على الله وربنا فتح عليك ما بتخبطش الناس كده. فاتعلمت لأ ان انا لما اكون مع حد من اخواني هيساعدني في حاجة اقول له انا فرحان لو انت معي. انما انا من جوايا فعلا هو لو سابني الله وكيلي ووكيله. وان يتفرقا يغني الله كلا من سعته. ربنا الواسع
سبحانه وتعالى. العلامة السادسة عدم اليأس لو الاسباب راحت. ودي نقطة جبارة. عدم اليأس لو الاسباب راحت. احيانا ربنا يبتليك ان الاسباب تروح يختبر يقينك في الوكيل. بل احيانا ربنا يسيب الابواب تتقفل عشان لما تقضى حاجتك بعدها تقول فعلا وما النصر الا من عند الله. فعلا هي جت
من عند ربنا فعدم اليأس لو الاسباب راحت. لانك متوكل على الله. والاسباب بدون رب الارباب سراب. العلامة السابعة عدم الجزع لو لقيت الموضوع بدأ يبقى عكس مرادك. ما انت ممكن تتوكل وتبدأ تسعى وتلاقي الموضوع بدأ يبوز. اوعى تجزع. ربنا كبير. ربنا
ارتحل يقينك لحد امتى هتفضل واسق وربنا اللي يعلم الخير من الشر. خدوا بالكم فيه تلات اسماء. لازم التلاتة تعيش بهم مع بعض. الوكيل بيطمنك ويبشرك والاعلى بيخليك تستسلم وتسلم له. الاعلى القائد الاعلى للقوات المسلحة امر ولا يكون الا ما يريد. حميد بيرضيك. تبوس ايدك وش
ضهر وتقول الحمد لله. لازم التلاتة لازم الرضا والتسليم والاستبشار. تلاتة مع بعض. التلاتة مع بعض بيخلوك انسان ماشي اسعد انسان في الدنيا يبقى كده احنا في النقطة رقم سبعة. اللي هي عدم الجزع لو الموضوع بدأ يعني بوادره كده مش معك ولا حاجة
نقطة التامنة الدعاء كثرة الدعاء والحسبلة ان الدعاء بقى وسيلتك في قضاء حوائجك. ان الدعاء بقى لايف استايل ان الدعاء ما عادش حاجة كده عند اللزوم ان الدعاء بقى ليل نهار. انك انت بقيت رافع ايدك لربنا ليل نهار. ان اوقات اجابة الدعاء قبل مغرب الجمعة ولا بين الاذان والاقامة في الخمس فروض. ولا
النص ساعة اللي قبل الفجر ولا ما بين ادان واقامة الضهر تفتح فيه ابواب السماء؟ ولا بعد ضهر يوم الاربع في حديس سابت عن النبي صلى الله عليه وسلم؟ ان الدعاء ده بقى ليل نهار وفي كل وقت
في كل وفي كل لحزة وتسعة الصبح واتناشر بالليل وبعد العصر بتدعي ربنا. العلامة التاسعة ورد العبادة. ان ورد العبادة بقى مقدس عندك ده اللي بيقضى به الحوائج فاعبده وتوكل عليه. ربنا قبل ما يقول لك اتوكل قال لك اعبد. قال لك اعبد ايه ورد العبادة؟ هو صدق بالحسنى بقيت مصدق ان العبادة هي اللي بتقضى بها
العلامة العاشرة عدم الاستعمال الاسباب الحرام. يعني لو جا لك مال حرام؟ لأ مش هاقبل ليه ؟ والوكيل كافيني الوكيل غنيني هو الوكيل اللي بيخلصها اعصيه اعصي الوكيل. اللي بيخلصني. اروح اتشاكل مع المحامي بتاعي. اللي هو اصلا بينوب عني واللي بيخلصني كل حاجة ما اقدرش اعصي الوكيل
ابدا عدم الاخذ بالاسباب الحرام عشر حاجات تعرف بهم. توكلك ايظا ولا لأ؟ الهدوء والاطمئنان مع السعي. النشاط القوة الفرحة العزة عدم اليأس عدم الجزع ورقة دعاء وقوة الدعاء وكثرة الدعاء. العبادة وورد العبادة. عدم استعمال
عشر علامات للتوكل الايزو تسعة الاف واتنين. يبقى ده آآ علامة يقينية. في النهاية بقى واحنا بنخلص في هزه السلسلة المباركة بازن الله سبحانه وتعالى حسبي الله ونعم الوكيل. فيه نقطتين بس مهمين اوي ان انا اخلص فيهم بازن الله. وبعد كده باقي النقط نبقى نتكلم فيها في دروس تانية ان شاء الله بازن الله. النقطة الاولانية العلاقة بين التوكل
اسباب لان الناس عندها لبس. اتوكل ولا اخد بالاسباب؟ يا جماعة ما فيش لبس. الاسباب دي عبادة جبارة. الاسباب دي من اكتر الحاجات اللي بتقربك من ربنا. يا رب راجل اي والله العزيم. قال الله عز وجل واعدوا لهم ما استطعتم من قوة. يعني ربنا بيقول لك اخ اعلى ما تستطيع انك تحصل في
الصلاة. يا جماعة الاسلام دين ما بيعملش خناقات اه اه ما بتحسش ان فيه اتنين بيتخانقوا عليك جواك زي الناس كلها ما هي عايشة الاسلام بيديك طريق واضح. حديس النبي عليه الصلاة والسلام. المؤمن القوي
خير واحب الى الله. من المؤمن الضعيف. القوي اللي حصل اسباب القوة. اللي مع الاسباب اللي هيسخرها للدين وللدعوة ولطاعة الله. يعني خير واحب اللي معه اسباب خير واحب الى الله. عايز اكتر من كده ايه؟ قال الله عز وجل فليرتقوا في الاسباب. في قول يرتقوا في الاسباب كلمة استهزاء ان انتم مش عارفين حاجة وفي قول
بالاسباب خدوا الاسباب الحقيقية اللي توصلكم. عايز سعادة وعايز نجاح الدين. الفضل خد الاسباب الحقيقية. انك توصل لربنا بدل ما انت مضيع عمرك في الحرام وخلاص. فليرتقوا في الاسباب. يعني الاسباب دي عبادة. والاسباب فقيرة اصلا من غير ربنا. الدكتور تلاقيه يموت بنفس
المرض اللي هو بيعالج الناس منه ياما شفتها حتى عندنا اساتزة. الصيدلي تلاقي عنده دور برد وفي ضهره تلات تلاف دواء. عملوا له ايه؟ الدواء اكبر سبب للموت على وجه الارض
القصة مش كده افرأيتم ما تحرثون! اانتم تزرعون! مش افرأيتم ما تزرعون! افرأيتم ما انت بتحرث! الحرس تحريك التربة وترتيب انما مين اللي بيخلي البزرة شجر التفاح؟ الله! اانتم تزرعون؟ الاسباب هي جنود لله اصلا. انا بالريموت بافتح التكييف واقفله وافتح العربية واقفلها. امال ربنا
فوق سبع سمات بيحرك حياتنا ازاي ؟ ربنا قادر، الاسباب دي كلها جنود عند الله سبحانه وتعالى. عشان كده ممكن تيجي الاسباب وما يجيش اي نتيجة ما يجيش اي نتيجة. يعني روتشيلد روتشيلد مؤسس اسرة روتشيلد كلها مات في الخزنة بتاعته مات جعان وكتب بدمه اغنى رجل في العالم يموت جوعا. دخل الخزنة
قفلت عليه ما حدش حس به. مات الاسباب ممكن تبقى معك وما تعملش بها اي حاجة وممكن الاسباب تغيب وربنا يديك الفتح زي زكريا. اخوان العزم مني واشتعل الرأس شيبا. ولم اكن بدعائك ربي شقيا. يا رب اعمل ايه ؟ هب لي من لدنك
من لدنك واحد عنده تسعين سنة ومراته عندها سبعين سنة والاتنين عقيمين وبيعرضوا ملفهم على قنصلته اطباء قالوا لهم يا جماعة مستحيل بركعتين ربنا ادى له يحيى من خزائن الله. الله كبير. ربنا كبير. ما يبقاش عندك اي لبس. ايه الفرق بين التوكل والتفويض؟ التوكل ان انا اخد بالاسباب عشان اوصل للي انا عايزه
تفويض حينما تنعدم الاسباب ما فيش اسباب ساعتها اقول افوض امري الى الله. ساعتها يبقى توكل بدون اسباب بقى بدون سعي. عشان كده قبل ما تنام بتقول ايه؟ بتقول ايه؟ قبل ما تنام اللهم وجهت وجهي اليك واسلمت
نفسي اليك والجأت ظهري اليك وفوضت امري اليك. فوضت ليه هنا تفويض؟ لانك هتنام ما عدش فيه سعي ما عدش فيه اسباب. بس انت وانت نايم انت شغلك يفضل ماشي. فساعتها بتقول التفويض بقى. فوضت امري لك يا رب خلي كل مصالحي ماشية. حتى وانا نايم. في السعي هنا وما فيش اسباب. فجه هنا التفويض. الى هنا
وصلنا لنهاية هزه السلسلة المباركة. اللهم لك الحمد. اللهم لك الحمد العظيم. الحمد لله ان ربنا اتم لنا ان احنا نقولها. وان ربنا اتم لكم ان انتم تسمعوها والله ذلك فضل الله. والله ربنا ما بيأزن لاي حد انه يسمع عنه ابشري. ما دام سمعك عنه يبقى يريد بك الخير. ما دام سمعك عنه يبقى ربنا بيحبك
ويريد انه يغفر لك ويريد انه يفتح لك ابواب رحمته. مليون واحد دلوقتي قاعد قدام مواقع فاسدة وافلام وكليبات. اشمعنى انت اللي سنعك؟ اشمعنى انت اللي جابك وسمعك ربنا بيحبك. ربنا يريدك. ربنا بيساعدك. الوكيل بيناديك. الحسيب بيناديك. قولي حسبنا الله ونعم الوكيل. حسبنا الله
لا اله الا هو عليه توكلنا وهو رب العرش العظيم يا وكيل وكلناك في كل امورنا يا وكيل وكلناك في قضاء في حوائجنا يا وكيل وكلناك في درء اعدائنا عنا يا وكيل وكلناك في اصلاح بالنا يا وكيل
وكلناك في قضاء ديوننا يا وكيل. وكلناك في توسيع ارزاقنا يا وكيل. وكلناك في هدوء قلوبنا ايا وكيل وكلناك في تزكية نفوسنا يا وكيل. وكلناك في تيسير اعمالنا يا وكيل. وكلناك
في نجاحنا وفلاحنا يا وكيل وكلناك في تربية اولادنا يا وكيل وكلناك في تيسير امرنا وشرح وتوفيقنا وارشادنا في كل امرنا. يا وكيل وكلناك في ثباتنا حتى مماتنا. يا وكيل
كلناك في قبورنا وكلناك في محشرنا وكلناك في دنيانا واخرتنا يا وكيل انت ولينا في والاخرة. توفنا مسلمين والحقنا بالصالحين. حسبنا الله ونعم الوكيل. ونعم المولى ونعم النصير حسبنا الله ونعم الوكيل. حسبنا الله ونعم الوكيل
سبحانك اللهم وبحمدك اشهد ان لا اله الا انت استغفرك واتوب اليك